Avviż ta' bidu fis-seħħ tal-Pattijiet dwar Armi ta' Qirda Massiċċa u dwar il-Mediċini BIS-SAĦĦA ta' l-artikolu 4 ta' l-Att dwar ir-Ratifika ta' Pattijiet bejn Malta u l-Istati Uniti ta' l-Amerika fuq l- Imbarkazzjoni ta' Bastimenti, il-Prim Ministru stabbilixxa li l-Patt dwar Armi ta' Qirda Massiċċa u l-Patt dwar il-Mediċini, għandhom ikollhom is-saħħa ta' liġi f'Malta b'seħħ mid-19 ta' Diċembru, 2007. It-13 ta' Ġunju, 2008 Bis-saħħa ta' l-artikolu 52 (1) ta' l-Ordinanza dwar ir-Regolament tat-Traffiku (Kap. 65), il-Kummissarju tal- Pulizija jgħarraf illi l-vetturi tas-sewqan ma jkunux jistgħu jgħaddu jew jipparkjaw fit-toroq imsemmija hawn taħt fid-dati u l-ħinijiet indikati. Is-Siġġiewi Nhar l-Erbgħa, il-25 ta' Ġunju 2008 mis-6.00 p.m. 'il quddiem mit-toroq li ġejjin: il-Qrendi, Ta' Kirċippu, in-Nirien, Vetturi li jinsabu jiksru l-ordni ta' dan l-avviż huma soġġetti li jiġu rmunkati. Siġġiewi Ikun jaf kulħadd, illi l-Prim'Awla tal-Qorti Ċivili, permezz ta' digriet mogħti fil-11 ta' Frar 2008, fl-atti tal-ittra uffiċjali numru 251/08, fl-ismijiet Il-Kummissarju tat-Taxxa fuq il-Valur Sciberras vs Joseph Cassar Bonaci (ID 153781M), f'ismu personali u kif ukoll bħala Direttur għan-nom u in rappreżentanza tas-soċjetà Cool Operators Ltd (C 18007), ordnat is-segwenti pubblikazzjoni biex isservi ta' notifika fil- konfront ta' l-intimat Joseph Cassar Bonaci, a tenur ta' l-Artikolu 187(3) tal-Kap. 12. Permezz tal-preżenti, il-Kummissarju tat-Taxxa fuq il- Valur Miżjud, jinterpellak ai termini ta' l-Artikolu 59 ta' l- Att XII ta' l-1994, sabiex fi żmien jumejn (2) min-notifika ta' dan l-att tħallas l-ammont ta' sitt mija u għaxart elef, erba' mija u tmienja u għoxrin Ewro €610,428 (Lm 262,056.74ċ) rappreżentanti ammont minnek dovut pro et noe, bħala Taxxa fuq il-Valur Miżjud, skond l-imsemmi Att XII ta' l-1994. Din l-interpellanza qed issir għall-finijiet u effetti kollha tal-Liġi u partikolarment, iżda mhux esklussivament, sabiex tirrendi eżegwibbli t-titolu eżekuttiv li għandu l-istess Kummissarju tat-Taxxa fuq il-Valur Miżjud, kontra tiegħek permezz ta' l-Avviż li ntbagħat lilek. Fin-nuqqas, il-mittenti javżak li ser jgħaddi biex jeżegwixxi l-imsemmi titolu eżekuttiv li hu għandhu fil- konfront tiegħek permezz tal-mandati opportuni. Tant biex tagħraf timxi u tirregola ruħek. Ikun jaf kulħadd, illi l-Prim'Awla tal-Qorti Ċivili, permezz ta' digriet mogħti fit-2 ta' Lulju 2008, fl-atti tal-ittra uffiċċjali numru 1168/08, fl-ismijiet Gabriel Elliott et vs Margaret Ucanaer et, ordnat is-segwenti pubblikazzjoni biex isservi ta' notifika fil-konfront tal-konjugi Margaret u Norman Ucanaer u Vivienne Chetcuti Thompson, a tenur ta' l-Artikolu 187(3) tal-Kap. 12. Lil Margaret Ucanaer u żewġha Norman Ucanaer bħala kap tal-komunjoni tal-akkwisti u għal kull interess li jista' jkollu u Vivienne Chetcuti Thompson. Bil-preżenti ittra uffiċjali Gabriel u Myriam Elliott filwaqt li jagħmlu riferenza għall-ittra uffiċjali tal-31 ta' Mejju 1996, jerġgħu jinterpellawkom, jew min minnkom, sabiex tirritornawlhom l-għamara li intom ħriġtu li kienet tappartjeni lil missierhom u li kwindi, ai termini tat-testment tiegħu, illum  tappartjeni  lill-mittenti,  werrieta  tiegħu,  u  li tagħtuhom rendikont tal-amminstrazzjoni tal-flus ta' missierkom, meta l-intimati Ucanaer kienu jgħixu f'daru għal xi żmien. Tant biex tgħarrfu timxu u tirreġolaw ruhkom L-ammonti bil-lira Maltija huma bbażati fuq ir-rata ta' €1=Lm0.429300 u huma għal użu ta' informazzjoni biss